Andebu (tettsted)

Andebu er et tettsted i Sandefjord kommune i Vestfold med  innbyggere per 1. januar . Det var administrasjonssenter i den tidligere Andebu kommune. Fra tettstedet går fylkesvei 312 til Tønsberg. Like nord for Andebu tettsted ligger Andebu kirke, en steinkirke fra middelalderen med altertavle og prekestol i renessansestil.
Andebus næringer er først og fremst jord- og skogbruk, men det finnes også mange andre industribedrifter.

Historie
Tettstedet Andebu tilhørte Andebu kommune fra opprettelsen av kommunen i 1. januar 1838 til 1. januar 2017 da Andebu, Stokke og Sandefjord kommuner ble slått sammen til den nye Sandefjord kommune.

 Utdanning 
Andebu har én barneskole, Andebu skole. I tillegg er Andebu ungdomsskole den eneste ungdomsskolen i Andebu. Det er ikke videregående skole i Andebu.

 Kultur 
Dropprevyen arrangeres årlig i Andebu av ungdomsskolen og tidligere av Andebu kommune frem til 2017. Andeburevyen er en lang tradisjon i Andebu, og har blitt satt opp et titalls ganger. Det er også satt igang tiltak til kulturprosjekter i skolevesenet i Andebu i Sandefjord Kommune. Kommunen hadde tidligere et korps som bestod av litt over ti musikere og flere frivillige. Andebu Idrettslag er stedets idrettslag.

 Tusenårssted 
Kommunestyret i tidligere Andebu kommune vedtok i 2000 at «Tusenårsstedet i Andebu vil for fremtiden være opparbeidelse av parkanlegg med for eksempel paviljong og fontene på jordet i sentrum innenfor avsatte midler.» På begynnelsen av 2000-tallet startet et stort prosjekt som het «Utvikling av Andebu sentrum», som var et samarbeid mellom kommunen og private. I dette prosjektet ble det opparbeidet parkanlegg, fontene, rutebilstasjon, gangveier med mer i Andebu sentrum. Det statlige tilskuddet inngikk i dette.

 Annet 
Navnet uttales annebu. Preposisjonen er 'i', «i Andebu». En person fra Andebu (særlig fra hovedsoknet) kalles «andebusokning».

Nasjonaliseringen av private teleselskap ble avsluttet i 1974 da Televerket overtok det siste norske privateide telefonselskapet som da lå i den gang Andebu Kommune i Andebu sentrum (Askjemveien 21). Bygningen står der ennå.

 Se også 
 Andebumål
 Dalsroa

 Litteratur 
 Andebu bygdebok redigert av professor Arne Gallis
 Andebu: en vestfoldbygds historie i 1600-aarene, «Lat os inkje forfederne gløyma», av Lorens Berg ISBN 82-993731-0-7
 Vestfoldmål: Ord og vendinger fra Andebu av Ole Bråvoll redigert av Odd Gallis

 Referanser 

 Tettsted
Kategori:Bosetninger i Sandefjord
Kategori:Tettsteder i Vestfold